《将归》
宋代·郭印

两载春风客，翩翩忆旧栖。
林深喧鸟雀，水暖乱凫鹥。
到处宜倾榼，逢人数杖藜。
荷花难负约，飞语报云溪。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。